ศึกสงครามนินจาโลกจิไรยะ
บทความนี้เกี่ยวกับโทคุซัทสึ สำหรับการ์ตูน ดูที่ จิไรยะ (นารุโตะ)
ศึกสงครามนินจาโลกจิไรยะ () เป็นภาพยนตร์โทคุซัทสึแนวเมทัลฮีโรลำดับที่ 7 ออกอากาศครั้งแรกเมื่อวันที่ 24 มกราคม ค.ศ. 1988 ถึงวันที่ 11 มกราคม ค.ศ. 1989 โดยออกอากาศทุกวันอาทิตย์เวลา 9.30 ถึง 10.00 น.ทางสถานีโทรทัศน์ทีวีอาซาฮีรวมทั้งสิ้น 50 ตอน
จิไรยะ (磁雷矢) / ยามาจิ โทฮะ (山地闘破) ลูกชายคนโตของตระกูลยามาจิ ผู้สวมนินจาสูทสีแดงเพื่อต่อสู้กับเหล่าร้ายในนามของ "จิไรยะ" เพื่อปกป้องแผ่นบอร์ดครึ่งนึงที่เป็นเสมือนลายแทงอันนำไปสู่ปาโก้สมบัติลับจากอวกาศที่มายังโลกเมื่ออดีตกาลให้พ้นจากมือของเหล่าร้าย แม้จะมีฐานะเป็นพี่ชายคนโตของตระกูลยามาจิแต่แท้จริงแล้วเขาเป็นลูกบุญธรรมของเท็ตซึซันเจ้าสำนักโทงะคุเระริวคนปัจจุบัน โดยพ่อแม่ที่แท้จริงของโทฮะนั้นเป็นเพื่อนกับเท็ตซึซัน ฉะนั้นเขาจึงไม่มีความเกี่ยวพันธ์ทางสายเลือดกับเคย์และมานาบุซึ่งเป็นลูกแท้ๆของเท็ตซึซันแต่กระนั้นทั้งสามก็รักใคร่กลมเกลียวกันราวกับเป็นพี่น้องที่คลานตามกันมาจริงๆ เห็นได้จากที่ทั้งสองคนยินดีให้โทฮะเป็นผู้สืบทอดของโทงะคุเระริวรุ่นที่ 35 แม้จะไม่ใช่ผู้ที่มีสายเลือดของตระกูลยามาจิก็ตาม โทฮะนั้นเป็นผู้ชายที่เก่งเรื่องทำงานบ้านและขยันทำงานพิเศษเพื่อหารายได้ตามประสาวัยรุ่นทั่วไปแต่ก็หมั่นฝึกวิชานินจาไม่ได้ขาดทำให้แม้ในช่วงแรกจะถือได้ว่าโทฮะฝีมือยังไม่ถึงขั้นแต่ก็สามารถพัฒนาความสามารถได้อย่างต่อเนื่องเช่นกัน ในฐานะของจิไรยะเขามีอาวุธประจำตัวคือ "ดาบจิโคชินคู (磁光真空剣)" ในการต่อสู้กับเหล่าร้ายร่วมกับ "จิไรยะสูท (ジライヤスーツ)" ซึ่งทั้งจิไรยะสูทและดาบจิโคชินคูเป็นของที่ตกทอดกันมาและเก็บรักษาเอาไว้ในสำนักโทงะคุเระริว โดยต้นตระกูลที่แท้จริงของโทฮะนั้นได้รับมอบมาจากมนุษย์ต่างดาวที่นำปาโก้มายังโลกเมื่อ 2,300 ปีก่อนซึ่งทั้งสองก็ถูกใช้งานมาก่อนโดยมนุษย์ต่างดาวผู้นั้นจึงกล่าวได้ว่าทั้งสองอย่างถูกสร้างขึ้นมาด้วยเทคโนโลยีของมนุษย์ต่างดาว โทฮะนั้นแท้จริงเป็นลูกหลานที่สืบสายเลือดมาจากมนุษย์ต่างดาวผู้นั้นเขาจึงสามารถสวมจิไรยะสูทและสามารถดึงพลังที่แท้จริงของดาบจิโคชินคูออกมาได้ จิไรยุสูทนั้นได้รับการซ่อมแซมและอัพเกรดด้วยความช่วยเหลือจากดอกเตอร์สมิธหลังจากที่สูทเสียหายอย่างหนักจากการต่อสู้กับจางกังฟูรุ่นที่สองและเรียวคุริว นอกจากจะมีความแข็งแกร่งเพิ่มขึ้นแล้วยังมีชิ้นส่วนป้องกันเพิ่มขึ้นมาประกอบด้วย เกราะหัวไหล่สองชิ้น เกราะป้องกันบริเวณคอและไวเซอร์บริเวณดวงตา ซึ่งจิไรยะสามารถประกอบเพิ่มเติมระหว่างต่อสู้หลังสวมจิไรยะสูทหรือสวมพร้อมกันเลยก็ได้ ภายหลังการต่อสู้กับพวกนินจาโยมะจบลงด้วยชัยชนะของฝ่ายจิไรยะเขาก็คบกับเรย์และแต่งงานกันในภายหลัง ในปี 2015 โทฮะในวัย 46 ปีก็ปรากฏตัวเป็นดารารับเชิญในซีรีส์ ขบวนการดาวกระจาย นินนินเจอร์ ในตอนที่ 34 ในตอนนี้เขาได้เป็นเจ้าสำนักโทงะคุเระริวรุ่นที่ 35 อย่างเต็มตัวและร่วมต่อสู้กับเหล่านินจารุ่นลูกทั้ง 6 ของนินนินเจอร์ในฐานะของจิไรยะอย่างเต็มภาคภูมิอีกด้วย ฮิเมะนิน เอมิฮะ (姫忍 恵美破;นินจาเจ้าหญิง เอมิฮะ) / ยามาจิ เคย์ (山地ケイ) น้องสาวของโทฮะและพี่สาวของมานาบุแม้ว่าเธอกับน้องชายจะไม่มีความเกี่ยวพันธ์ทางสายเลือดกับโทฮะแต่ทั้งสามก็ไม่เคยให้เรื่องนี้มาเป็นอุปสรรคในครอบครัว แม้ว่าเคย์จะวีนใส่โทฮะบ่อยๆและผลักภาระเรื่องงานบ้านทั้งหมดไปให้โทฮะทำคนเดียวแต่ลึกๆแล้วเธอก็เป็นห่วงเป็นใยโทฮะในฐานะพี่ชายแท้ๆของเธอเช่นกัน เคย์มีความสามารถในฐานะของนินจาไม่แพ้ผู้ชายสมเป็นทายาทของตระกูลนินจาต่อมาเธอได้สวมชุดนินจาสูทสีขาวที่มีลักษณะคล้ายจิไรยะสูทชื่อว่าเอมิฮะและร่วมต่อสู้กับเหล่านินจาจากทั่วโลก วิชาถนัดของเอมิฮะได้แก่ "วิชานินจาฝนกลีบบุปผา (忍法花吹雪)" ซึ่งสามารถทำให้คู่ต่อสู้หมดสติได้ด้วยพายุกลีบดอกไม้ อีกทั้งยังถนัดด้านวิชาแปลงโฉม (忍法顔うつし) ทำให้สามารถปลอมเป็นใครก็ได้อย่างแนบเนียน ยามาจิ มานาบุ (山地 学) น้องชายสุดท้องของโทฮะและเคย์ซึ่งเป็นลูกชายแท้ๆของเท็ตซึซัน แม้ว่าจะเป็นลูกชายแท้ๆของเท็ตซึซันแต่มานาบุก็ไม่เคยเสียใจที่โทฮะได้เป็นผู้สืบทอดของโทงะคุเระริวเพราะเขาเองก็รู้สึกว่าโทฮะเป็นพี่ชายแท้ๆของเขาโโยไม่สนใจเรื่องที่โทฮะเป็นลูกบุญธรรมของเท็ตซึซันแต่อย่างใดแต่ที่เขาไม่ชอบใจน่าจะเป็นเรื่องพ่อและพี่ๆปฏิบัติกับเขาเหมือนเป็นเด็กมากกว่า ทั้งที่มานาบุเองก็มีความสามารถในฐานะของนินจาไม่น้อยแม้จะมีอายุเพียง 9 ขวบก็ตาม มานาบุจึงทำชุดต่อสู้ของตัวเองขึ้นมาโดยมีเกราะป้องกันเพียงชิ้นเดียวและมีหนังสติ๊กยิงลูกเหล็กเป็นอาวุธคู่กาย นอกจากนี้มานาบุยังมีพรสวรรค์ทางด้านศิลปะโดยเฉพาะการวาดรูปเหมือน มานาบุยังไปปรากฏตัวในซีรีส์ "ตำรวจหุ่นยนต์ จีบัน" ในตอนที่ 31 โดยเขาใช้ความสามารถทางด้านนินจาช่วยเหลือจีบันในการต่อสู้กับ "นินจานอยด์" ยามาจิ เท็ตซึซัน (山地哲山) ผู้นำของตระกูลยามาจิและเป็นเจ้าสำนักโทงะคุเระริวรุ่นที่ 34 เป็นพ่อบุญธรรมของโทฮะและพ่อแท้ๆของเคย์และมานาบุ ภรรยาของเท็ตซึซันนามว่า (早苗) เสียชีวิตไปเมื่อ 8 ปีก่อนในเหตุการณ์กระทบกระทั่งกันของสำนักนินจาโยมะกับโทงะคุเระริวในขณะที่มานาบุเพิ่งมีอายุได้ขวบเดียว เท็ตซึซันได้เปิดโรงฝึกนินจาเล็กๆในอพาร์ทเม้นต์ของตนเองชื่อ "บุชินคัน (武神館)" แม้จะเป็นโรงฝึกเล็กๆแต่ก็มีห้องลับและกลไกมากมายเพียงพอที่จะสามารถรับมือกับผู้บุกรุกอย่างพวกโยมะได้สบายๆ นอกจากนี้เขายังมีสัตว์เลี้ยงที่คอยช่วยเหลือลูกๆทั้งสามได้แก่ พิราบสื่อสาร "ชิโร่ (シロ)" และสุนัขนินจา "คุโร่ (クロ)" เท็ตซึซันรู้ข้อมูลเกี่ยวกับนินจาจากทั่วโลกอย่างละเอียด อีกทั้งยังออกโรงช่วยลูกๆต่อสู้บ่อยครั้งอีกด้วย
คินิน เรย์ฮะ (貴忍 麗破;นินจาสูงศักดิ์ เรย์ฮะ) / ยางิว เรย์ (柳生レイ) นินจาหญิงปริศนาคอยต่อสู้กับจิไรยะและโยมะแต่แท้จริงแล้วเป็นตำรวจสาวจาก ICPO สืบคอยสืบเรื่องปาโกะและบอร์ดภายหลังคอยช่วยเหลือกับเหล่านักสู้นินจาและพวกจิไรยะ ยารินิน โทสึฮะ (槍忍 突破;นินจาหอก โทสึฮะ) / อาซึกะ ริว (飛鳥竜) เจ้าหน้าที่ของ ICPO เป็นคู่หูของเรย์คอยช่วยเหลือจิไรยะอยู่ตลอดเวลา โจนิน ฟุคุโร่ ดันซาคุ (城忍 フクロウ男爵;นินจาพระราชวัง บารอนฟุคุโร่) นินจาจากประเทศอังกฤษเชี่ยวชาญต่อสู้ทางด้านการขี่ม้าเป็นหลักมีเป้าหมายตามหาปาโกะและบอร์ดเพื่อช่วยเหลือเหล่าผู้ที่ทุกข์ยากในช่วงแรกเป็นศัตรูของจิไรยะภายหลังฟุคุโร่ได้ช่วยเหลือจิไรยะและครอบครัวยามาจิด้วยมิตรภาพในฐานะนักสู้ โรนิน ฮะบูรามุ (牢忍 ハブラム;นินจากรงขัง ฮาบูรามุ) บาคุนิน ร็อกเก็ตแมน (爆忍 ロケットマン;นินจาระเบิด ร็อกเก็ตแมน) ไรนิน ไวลด์ (雷忍 ワイルド;นินจาสายฟ้า ไวลด์) นินจาจากประเทศอเมริกามีความถนัดด้านการยิงปีน ฮานะนิน ยูเมะฮะ (花忍 夢破;นินจาบุปผา ยูเมะฮะ) อิเกียวนิน เบนนิ โทคาเงะ (異形忍 紅トカゲ;นินจาอัศจรรย์ จิ้งจกแดง) โฮนิน เจน (宝忍 ジャンヌ;นินจาสมบัติ เจน) เซย์นิน อารัมสะ (聖忍 アラムーサ;นินจาเทพ อารัมสะ) งามินิน อารูฮะ (紙忍 折破;นินจากระดาษ อารูฮะ) นินจาฝึกหัดแห่งสำนักนินจากระดาษ คาเซะนิน มาฟูบะ (風忍 馬風破;นินจาวายุ มาฟูบะ)
ดร.สมิทธ์ (スミス博士) นักวิทยาศาสตร์จากเยอรมันเป็นเพื่อนกับทัตสึซันผู้สร้างแบล็คเซเบอร์และอัพชุดเกราะให้กับจิไรยะ เฮนรี่ ราคุจิน (ヘンリー楽珍) หมอดูผู้รู้เรื่องเกี่ยวกับสงครามนินจาโลกและคอยช่วยเหลือจิไรยะอยู่บางครั้ง แคทเธอร์รีน (カトリーヌ) ตำรวจสาวจาก ICPO เป็นชาวฝรั่งเศส เดินทางมาเพื่อสืบคดีดาบโนบุโทระ อิโยโนะ จิโร่ (伊予野二郎)
นินจาสูท จิไรยะพาวเวอร์โปรเทคเตอร์ ชุดเกราะที่ได้รับพัฒนาจากนินจาสูทโดยเพิ่มส่วนต่างๆของนินจาสูททั้งส่วนตา, ไหล่, เอว และ เข่า ทำให้มีพลังสูงขึ้นและรับมือกับนักสู้นินจาและโยมะที่มีพลังมากขึ้น จิโคชินคูเคน (磁光真空剣) ดาบประจำตัวของตระกูลยามาจิ จิไรบัสเตอร์ ปีนของจิไรยะเป็นปีนจากพาวเวอร์โปรเทคเตอร์
แบล็คเซเบอร์ รถยนต์ของจิไรยะสามารถแปลงเป็นโหมดต่อสู้และติดตั้งอาวุธไว้ในตัวรถ ตัวรถมีต้นแบบมาจากนิสสัน รุ่น แฟร์เลดี้ แซด จิไรชิน (磁雷神)
โอนินิน โดคุไซ (鬼忍 毒斎;นินจาอสูร โดคุไซ) ผู้นำของโยมะเป็นผู้ครอบครองบอร์ดในอดีตเคยเป็นลูกศิษย์แห่งสำนักโทงะคุเระริวรุ่นเดียวกับทัตสึซันแต่กลับใช้พลังนินจาอย่างที่ผิด จูนิน เบนิคิบะ (蝶忍 紅牙;นินจาผีเสื้อ เบนิคิบะ) ลูกสาวของโดคุไซเป็นคู่ปรับของเคย์ ยูนิน คุโม โกเซน (妖忍 クモ御前;นินจาแมงมุม คุโม โกเซน) นินจาแมงมุมเป็นคู่ปรับเก่าของทัตสึซันสามารถใช้พลังที่เหนือกว่านินจาและสามารถเปลี่ยนร่างจากร่างแก่เป็นร่างวัยสาว โฮชินิน เรตสึกะ (星忍 烈牙;นินจาดวงดาว เรตสึกะ) ลูกชายของโดคุไซเป็นคู่ปรับของจิไรยะ โทรินิน คาราสึเท็นงุ (鳥忍 カラス天狗;นินจาวิหค คาราสึเท็นงุ) ลูกน้องนินจาของโยมะมีพลังต่อสู้ต่ำกว่าเหล่านินจานักสู้อื่นๆ
คานิน จาง กังฟู (火忍 チャンカンフー;นินจาเพลิง จาง กังฟู) นักสู้นินจาจากประเทศฮ่องกงถนัดด้านหมัดมวยกังฟูรวมไปถึงใช้พลังเพลิงเป็นหลัก คานิน จาง กังฟู โนะมุตสึโกะ (火忍 チャンカンフーの息子;ลูกชายของนินจาเพลิง จาง กังฟู) ลูกชายของจาง กังฟูต้องการแก้แค้นแทนพ่อที่โดนจิไรยะกำจัด คานนิน เรียวคุริว (漢忍 緑 龍 ;นินจาแห่งประเทศจีน ลู่หลง) นินจาจากประเทศจีนถนัดด้านมวยหมัดเมามีความสามารถใช้คาถามังกรเขียว จูนิน มาคุมบะ (獣忍 マクンバ;นินจาสัตว์ มาคุมบะ) นินจาจากประเทศแอฟริกาเหนือ จูนิน มาคุมบะ โนะอานิ (獣忍 マクンバの兄;พี่ชายของนินจาสัตว์ มาคุมบะ) เคนิน พาร์ชิส (化忍 パルチス;นินจาจำแลง พาร์ซีส) นินจาจากประเทศอิตาลี่ มีความสามารถพิเศษในการปลอมตัวทั้งร่างกายและน้ำเสียง งามินิน อิชิโซคุ โทริโย (紙忍一族頭領;นินจากระดาษ อิชิโซคุ โทริโย) โกวนิน อาบูดาดา (剛忍 アブダダ;นินจาเหล็กไหล อาบูดาดา) ชาคุนิน สโตรว์ (灼忍 ストローボ;นินจาเผาผลาญ สโตรว์) นินจาจากสวีเดน เทตสึนิน กาแมซ (鉄忍 ガメッシュ;นินจาเหล็ก กาแมซ) เทตสึนิน กาแมซ 002 (鉄忍 ガメッシュ002;นินจาเหล็ก กาแมซ 002) ซุยนิน ซิลเวอร์ซาร์ค (水忍 シルバーシャーク;นินจาวารี ซิลเวอร์ซาร์ค) โอโตนิน อุฮะ (音忍 宇破;นินจาเสียง อุฮะ) ไซนิน กิวมะ (祭忍 ギュウマ;นินจาเทศกาล กิวมะ) มานิน ชิลเวียร์ (魔忍シルビア;นินจามาร ซิลเวียร์) จานิน คุโรอิ อิบาระ (邪忍 黒い茨;นินจาชั่วร้าย คุโรอิ อิบาระ) ฮานะนิน คุโรซาคุ (花忍 黒猿;นินจาบุปผา วานรทมิฬ) ยามินิน เดวิลแคท (闇忍 デビルキャッツ;นินจาความมืด เดวิลแคท) คิลเลอร์และคอมมานค์โด (キラーとコマンド) อูจูนิน เดมอส (宇宙忍 デモス;นินจาอวกาศ เดมอส) นินจาจากอวกาศหลับใหลจากโลกมนุษย์ 2000 ปีเป็นคู่ปรับของจิไรยะ
หมวดหมู่:เมทัลฮีโร